·el 2 juliol, 2019
L’estiu arriba i és hora de prendre un bon bany per superar la calor! Ho podeu fer a la piscina del càmping amb bungalows més famosa de La Garrotxa: la del Càmping Lava. Però avui us proposem també que conegueu les piscines naturals de la nostra zona per combatre les altes temperatures. La Gorga del Llierca és una de les més destacades de Girona. Entre Montagut i Tortellà, es troba sota el pont medieval de 28 metres d’altura. És coneguda com la platja de la Garrotxa per la gran afluència de visitants. Aigües cristal·lines i vistes increïbles per gaudir una vegada hagueu finalitzat les vostres Activitats Garrotxa.
Descobrir l’entorn d’Activitats Garrotxa…
Tampoc us podeu perdre la piscina natural de les Basses del Borró. Quatre basses que s’estenen pel riu Borró. Un entorn únic en el que trobareu quatre petits estanys d’aigua de procedència subterrània. Un paradís natural de l’Alta Garrotxa que us convidem a viure en silenci per respectar l’entorn i la pau d’aquesta meravella ecològica.
Si us agrada l’aventura i voleu descobrir un punt a la Vall de Bianya, seguiu el camí fins a la gorga de Sant Pere Despuig. Haureu de caminar per pistes més abruptes. L’esforç valdrà la pena per descobrir aquesta zona de bany natural. Al territori dels volcans s’amaga també la cascada secreta del Molí dels Murris. Un paratge natural exòtic pel color dels arbres i la puresa de la seva aigua.
¿Aneu amb els més petits i voleu fer una excursió per a tots els públics? El Gorg de la Plana us espera perquè el conegueu amb tota la família. El trobareu a Les Planes d’Hostoles. Dos salts d’aigua de fàcil accés per compartir una bonica fotografia de postal amb els que més estimeu.
Les gorgues de Sant Aniol d’Aguja és també una ruta molt recomanable per descobrir el cor de la Garrotxa. Gaudireu del camí fins arribar al Salt del Brull. Un santuari natural sublim que no us podeu perdre.
La zona d’Activitats Garrotxa és famosa pel seu orígens volcànics… però també hi podreu descobrir piscines naturals que us encisaran!